
437. Τροποποίηση του αριθ. 453/1987 Προεδρικού Διατάγματος 
«Όργανα που αποφασίζουν ή γνωμοδοτούν και ειδικές ρυθμί¬ 
σεις σε θέματα έργων που εκτελούνται από τον ΟΡΓΑΝΙΣΜΟ 

ΣΧΟΛΙΚΩΝ ΚΤΙΡΙΩΝ (ΟΣΚ) (ΦΕΚ Ά213)». 1 

138. Όργανα που αποφασίζουν ή γνωμοδοτούν και ειδικές ρυθμί¬ 
σεις σε θέματα έργων που εκτελούνται από την «ΤΡΑΠΕΖΑ 
ΤΗΣ ΕΛΛΑΔΟΣ». 2 


139. Τροποποίηση Προεδρικού Διατάγματος 56/89 «Οργανισμός 
της Υπηρεσίας Πολιτικής Αεροπορίας (ΥΠΑ) του Υπουργείου 
Μεταφορών και Επικοινωνιών». 

ΑΠΟΦΑΣΕΙΣ 


Έγκριση διάθεσης από τα υποκαταστήματα ξένων τραπεζών που 
λειτουργούν στην Ελλάδα κεφαλαίων προερχομένων από μη εξα- 
χθέντα κέρδη για την απόκτηση ακινήτων προς στέγαση υπηρε¬ 
σιών τους. 

Επανεξαγωγή κεφαλαίων σε συνάλλαγμα που εισάγονται από αλλο¬ 
δαπές επιχειρήσεις για την κάλυψη ταμειακών αναγκών τους 
σχετικών με την εκτέλεση έργων που αναλαμβάνουν στην Ελ¬ 
λάδα .... 

Έγκριση χορήγησης από την Τράπεζα Νβύοηβΐ ^βεΙτητηδΙβΓ της 
προβλεπόμενης από την ΠΔ/ΤΕ 1190/4.12.87 καταβολής με¬ 
τρητών προς τους κατόχους των πιστωτικών κοφτών που εκδί- 
δονται και «αντιπροσωπεύονται από την Εθνική Τράπεζα της Ελ¬ 
λάδος ..γ. 

Έγκριση λειτουργίας υποκαταστήματος της Τράπεζας Κρήτης στη 

Λειβαδιά και θυρίδοις Συναλλαγών στην Αράχωβα.. 

Συμπλήρωση της απόφασης ΥΠ 187/1/19.10.78, όπως ισχύει, 
«περί τραπεζικών εργασιών εις ελεύθερον συνάλλαγμα μετά ναυ- 
τιλιακών επιχειρήσεων» ... 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 437 (1) 

Τροποποίηση του αριθ. 453/1987 Προεδρικού Διατάγματος «Όργανα που 
αποφασίζουν ή γνωμοδοτούν και ειδικές ρυθμίσεις σε θέματα έργων που 
εκτελούνται από τον ΟΡΓΑΝΙΣΜΟ ΣΧΟΛΙΚΩΝ ΚΤΙΡΙΩΝ (ΟΣΚ) 
(ΦΕΚ Α'213)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Παιδείας και θρησκευμάτων και Περιβάλλοντος, Χωροταξίας και Δημοσίων 
"Εργων, αποφασίζουμε: 

"Αρθρο 1. 

1. Οι παράγραφοι 1,2 και 3 του άρθρου 3 του Π.Δ. 453/1987 αντικαθίστα¬ 
νται ως ακολούθως: 

«1. Το Τεχνικό Συμβούλιο του Ο.Σ.Κ. συγκροτείται ως εξής: 

α) Από ένα τεχνικό υπάλληλο της Γενικής Γραμματείας Δημοσία» Έργα» 
του Υπουργείου Περιβάλλοντος, Χωροταξίας και Δημοσίων Έργα», κατηγο¬ 
ρίας Π.Ε. βαθμού Α" που ορίζεται με τον αναπληρωτή του από τον Υπουργό Πε¬ 
ριβάλλοντος, Χωροταξίας και Δημοσία» Έργων. 

β-γ) Από δύο ιδιώτες τεχνικούς ή Ειδικούς Συμβούλους, ή Ειδικούς Συνερ¬ 
γάτες της ίδιας ειδικότητας ή τεχνικούς υπαλλ$ους οποιοσδήποτε φορέα του 
Δημόσιου Τομέα, όπα>ς προσδιορίζεται στην παράγραφο 6 του άρθρου 1 του Ν. 
1256/1982, κατηγορίας ΠΕ βαθμού Α’, που ορίζονται με τους αναπληρωτές 
τους με απόφαση του Υπουργού Εθνικής Παιδείας και θρησκευμάτων. 

6-ε) Από δύο τεχνικούς υπαλλήλους του Ο.Σ.Κ. κατηγορίας ΠΕ βαθμού Α’, 
που ορίζονται με τους αναπληρωτές τους με απόφαση του Υπουργού Εθνικής 
Παιδείας και θρησκευμάτων. 

στ) Από ένα εκπρόσωπο του Τεχνικού Επιμελητηρίου Ελλάδας (ΤΕΕ) που 
ορίζεται με τον αναπληρωτή του από το Τ.Ε.Ε. 

ζ) Από ένα δικηγόρο που προτείνεται με τον αναπληρωτή του από το Διοικη¬ 
τικό Συμβούλιο του Ο.Σ.Κ. 

2. Με απόφαση του Υπουργού Εθνικής Παιδείας και θρησκευμάτων συγκρο¬ 
τείται το Τεχνικό Συμβούλιο του Ο.Σ.Κ. από τα μέλη της προηγούμενης παρα¬ 
γράφου και ορίζεται ο Πρόεδρος με τον αναπληρωτή του από τα μέλη το» περι¬ 
πτώσεων α και β-γ της προηγούμενης παραγ. 1. 

3. Καθήκοντα γραμματέα εκτελεί υπάλληλος του Ο.Σ.Κ. που προτείνεται με 
τον αναπληρωτή του από τον Δ/ντή - Συντονιστή του Ο.Σ.Κ. και ορίζεται με 
την παραπάνω απόφαση του Υπουργού Εθνικής Παιδείας και θρησκευμά¬ 
των». 

"Αρθρο 2. 

Μεταβατικές διατάξεις 

Κατά την πρώτη εφαρμογή του παρόντος τα μέλη του Τεχνικού Συμβουλίου 
σύμφωνα με τις διατάξεις του άρθρου 1, ορίζονται για το υπόλοιπο της θητείας. 

Άρθρο 3. 

Έναρξη Ισχύος 

Η ισχύς του διατάγματος αυτού αρχίζει από τη δημοσίευσή του στην Εφημε¬ 
ρίδα της Κυβερνήσει·*;. 

Στον Υπουργό Περιβάλλοντος, Χωροταξίας και Δημοσίων Έργο» αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 17 Αυγούστου 1989 


Έχοντας υπόψη: 

1) Τις διατάξεις του άρθρου 19 παράγρ. 3 του Ν. 1418/1984 «Δημόσια 
έργα και ρυθμίσεις συναφών θεμάτων» (ΦΕΚ Α" 23/1984). 

2) Τις διατάξεις του άρθρου 1 παραγρ. 2 του Α.Ν. 627/1968 (ΦΕΚ Α 
266). 

3) Την παράγραφο 5 του άρθρου 24 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ Α’ 137). 

4) Την αριθ. 405/1989 γνωμοδότηση του Συμβουλίου της Επικράτειας με 
πρόταση των Υπουργών Προεδρίας της Κυβέρνησης, Οικονομικών, Εθνικής 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Αθ. ΚΑΝΕΛΛΟΠΟΥΛΟΣ 

ΕΘΝ. ΠΑΙΔΕΙΑΣ & ΘΡ/ΤΩΝ 

ΒΑΣ. ΚΟΝΤΟΓΙΑΝΝΟΠΟΥΛΟΣ 


ΟΙΚΟΝΟΜΙΚΟΝ 

ΑΝΤ. ΣΑΜΑΡΑΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

& ΔΗΜ. ΕΡΓΩΝ 
ΣΩΤ. ΚΟΥΒΕΛΑΣ 
















4356 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 438 (2) 

Όργανα που αποφασίζουν ή γνωμοδοτούν και ειδικές ρυθμίσεις σε θέματα έρ¬ 
γων που εκτελούνται από την «ΤΡΑΠΕΖΑ ΤΗΣ ΕΛΛΑΔΟΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις της παράγρ. 3 του άρθρου 19 και της παραγρ. 3 του άρθρου 
18 του Ν. 1418/1984 «Δημόσια έργα και ρυθμίσεις συναφών θεμάτων» (ΦΕΚ 
Α' 23/1984). 

2) Την 310/1989 γνωμοδότηση του Συμβουλίου της Επικράτειας με πρό¬ 
ταση των Υπουργών Εθνικής Οικονομίας και Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Αρμόδια Όργανα 

Αρμόδιοι για τη λήψη αποφάσεων, κατά τις διατάξεις του Ν. 1418/84 «Δη¬ 
μόσια έργα και ρυθμίσεις συναφών θεμάτων» και των προεδρικών διαταγμάτων 
τα οποία εκδίδονται σε εκτέλεσή του, για τα έργα που εκτελοΰνται από την Τρά¬ 
πεζα της Ελλάδος είναι ο Διοικητής, η Επιτροπή Κτιρίων, η Υποεπιτροπή Κτι¬ 
ρίων ή τα εξουσιοδοτημένα όργανα σύμφωνα με τις οργανικές και καταστατικές 
διατάξεις της Τράπεζας της Ελλάδος και όπως ειδικότερα ορίζεται στα επόμενα 
άρθρα. 

Άρθρο 2. 

Διευθύνουσα Υπηρεσία - Προΐσταμένη Αρχή 

Τα αρμόδια όργανα στα οποία αναφέρεται το προηγούμενο άρθρο είναι ειδι¬ 
κότερα τα εξής: 

α) «Διευθύνουσα Υπηρεσία» ή «Επιβλέπουσα Υπηρεσία» είναι η Τεχνική Υπη¬ 
ρεσία της Διεύθυνσης Γενικών Υπηρεσιών. 

β) «Προΐσταμένη Αρχή» ή «Εποπτεύουσα Αρχή» είναι η Επιτροπή Κτιρίων ή 
η Υποεπιτροπή Κτιρίων της Τράπεζας της Ελλάδος, σύμφωνα με τις καταστα¬ 
τικές και οργανικές διατάξεις της Τράπεζας. 

Άρθρο 3. 

Τεχνικό Συμβούλιο 

1. Το Τεχνικό Συμβούλιο της Τράπεζας της Ελλάδος συγκροτείται με πράξη 
του Διοικητή της και αποτελείται από: 

α) Τον Διευθυντή της Διεύθυνσης Γενικών Υπηρεσιών ως Πρόεδρο. 

β) Τον Τεχνικό Προϊστάμενο του Ηλεκτρομηχανολογικού Τομέα της Τεχνι¬ 
κής Υπηρεσίας. 

γ) Τον Τεχνικό Προϊστάμενο του Οικοδομικού Τομέα της Τεχνικής Υπηρε¬ 
σίας. 

δ) Έναν δικηγόρο της Διεύθυνσης Νομικών Υπηρεσιών. 

ε) Τον Προϊστάμενο του Τμήματος Τεχνικής Υποστήριξης του Μηχανογρα¬ 
φικού Κέντρου όταν συζητοΰνται θέματα της αρμοδιότητάς του. 

2. Τον Πρόεδρο και τα μέλη των περιπτώσεων β, γ και ε της προηγούμενης 
παραγράφου αναπληρώνουν οι νόμιμοι (αναπληρωτές τους και το μέλος της πε¬ 
ρίπτωσης (δ) άλλος δικηγόρος της Διεύθυνσης Νομικών Υπηρεσιών. 

3. Τα θέματα εισηγούνται στο Τεχνικό Συμβούλιο τα υπό στοιχεία β, γ ή ε 
μέλη του Συμβουλίου ανάλογα με το συζητούμενο θέμα. 

4. Καθήκοντα γραμματέα εκτελεί υπάλληλος της Διεύθυνσης Γενικών Υπη¬ 
ρεσιών που ορίζεται με τον αναπληρωτή του με την πράξη συγκρότησης του 
Συμβουλίου. 

5. Ο πρόεδρος του Συμβουλίου μπορεί να καλεί στις συνεδριάσεις οποιοδή- 
ποτε πρόσωπο για παροχή πληροφορίας ή γνώμης σχετικά με τα θέματα που 
συζητούνται στο Συμβούλιο. 

6. Το Τεχνικό Συμβούλιο είναι σε απαρτία όταν είναι παρόντες ο πρόεδρος ή 
αναπληρωτής του και δύο από τα μέλη του. 

7. Οι αποφάσεις και γνωμοδοτήσεις λαμβάνονται με απόλυτη πλειοψηφία 
των παρόντων μελών. Σε περίπτωση ισοψηφίας υπερισχύει η ψήφος του Προέ¬ 
δρου. 

8. Το Τεχνικό Συμβούλιο παρέχει τη γνώμη του για θέματα που ορίζει ο Ν. 
1418/1984 και τα εκτελεστικά του διατάγματα, καθώς και για κάθε θέμα που 
παραπέμπει σ’ αυτό το όργανο που είναι αρμόδιο να αποφασίζει σε κάθε συγκε¬ 
κριμένη περίπτωση. 

Άρθρο 4. 

Συγκρότηση Επιτροπών. 

1. Οι επιτροπές που προβλέπανται από το Ν. 1418/1984, τα προεδρικά δια¬ 
τάγματα και τις κανονιστικές αποφάσεις που εκδίδονται κατ’ εξουσιοδότησή 
του, εκτός από τις επιτροπές παραλαβής, συγκροτούνται με απόφαση της Επι¬ 
τροπής Κτιρίων ή της Υποεπιτροπής Κτιρίων της Τράπεζας της Ελλάδος, σύμ¬ 
φωνα με τις καταστατικές και οργανικές διατάξεις της Τράπεζας. 

2. Οι επιτροπές προσωρινής ή οριστικής παραλαβής των έργων της Τράπε¬ 
ζας, που μπορεί να είναι και διμελείς, συγκροτούνται με απόφαση του Διευθυντή 
της Διεύθυνσης Γενικών Υπηρεσιών της Τράπεζας ή του Διευθυντή του οικείου 
Υποκαταστήματος της Τράπεζας, ύστερα από σχετική εντολή της Διεύθυνσης 
Γενικών Υπηρεσιών. Σε περιπτώσεις έργων υποκαταστημάτων της Τράπεζας 
της Ελλάδος εκτός Νομού Αττικής, προϋπολογισμού ύψους μέχρι το ανώτατο 
όριο προϋπολογισμού αξίας έργου το οποίο μπορεί να αναλάβει επιχείρηση εγγε- 
γραμμένη στα Νομαρχιακά Μητρώα σύμφωνα με τις διατάξεις της περίπτωσης 


(α) της παραγράφου 1 του άρθρου 6 του Π.Δ. 472/1985 (ΦΕΚ Α' 168) την 
παραλαβή μπορεί να διενεργεί τεχνικός υπάλληλος της Τράπεζας της Ελλάδος 
ο οποίος συντάσσει πρωτόκολλο παραλαβής που εγκρίνεται από το Διευθυντή 
του οικείου υποκαταστήματος. 

Άρθρο 5. 

Επιτροπή προεπιλογής - Επιτροπή Εισήγησης για ανάθεση. 

1. Με την απόφαση συγκρότησης της επιτροπής διαγωνισμού του άρθρου 21 
του Π.Δ. 609/1985 (ΦΕΚ Α' 223) μπορεί να ορίζεται ότι η επιτροπή αυτή 
ασκεί και τα καθήκοντα της Επιτροπής προεπιλογής. 

2. Η επιτροπή διαγωνισμού του άρθρου 21 του Π.Δ. 609/85 ασκεί και τα 
καθήκοντα της επιτροπής εισήγησης για ανάθεση ανεξάρτητα από το ύψος του 
προϋπολογισμού του έργου. 

Άρθρο 6. 

Χρόνος ισχύος των προσφορών - Υπογραφή σύμβασης. 

1. Ο χρόνος ισχύος των προσφορών που προβλέπεται στα εδάφια 1 και 2 της 
παραγράφου 2 του άρθρου 23 του Π.Δ. 609/1985 μπορεί με τη διακήρυξη να 
ορίζεται σε 90 και 150 ημέρες αντίστοιχα, ανεξάρτητα από το ύψος του προϋπο¬ 
λογισμού του έργου. 

2. Με τη διακήρυξη μπορεί να προβλέπεται ότι η σύμβαση υπογράφεται μέσα 
σε προθεσμία οκτώ ημερών από την πρόσκληση του αναδόχου. 

Άρθρο 7. 

Σε περιπτώσεις έργων προϋπολογισμού ύψους μέχρι το ανώτατο όριο προϋ¬ 
πολογισμού αξίας έργου το οποίο μπορεί να αναλάβει επιχείρηση εγγεγραμμένη 
στα Νομαρχιακά Μητρώα σύμφωνα με τις διατάξεις της περίπτωσης (α) της 
παραγράφου 1 του άρθρου 6 του Π.Δ. 472/1985 μπορεί με τη διακήρυξη ή την 
απόφαση ανάθεσης να ορίζεται ότι αντί της εγγύησης καλής εκτέλεσης πουπρο- 
βλέπεται στις παραγράφους 1 έως 3 του άρθρου 27 του Π.Δ. 609/1985, πα- 
ρακρατείται ποσοστό από τις τμηματικές καταβολές του εργολαβικού ανταλ¬ 
λάγματος μέχρι την παραλαβή του έργου. Το ποσοστό αυτό δεν μπορεί να υπερ¬ 
βαίνει το 2θ% κάθε τμηματικής καταβολής. 

Άρθρο 8. 

Ποινικές ρήτρες. 

Το ύψος των ποινικών ρητρών μπορεί με τη διακήρυξη να ορίζεται μέχρι και 
το διπλάσιο από αυτό που προβλέπεται στις παραγράφους 9, 10 και 11 του άρ¬ 
θρου 36 του Π.Δ. 609/1985. 

Άρθρο 9. 

Ποσοστό εργολαβικού οφέλους. 

Για την εφαρμογή του εδαφίου β της παραγράφου 4 του άρθρου 5 του Π.Δ. 
609/1985 το ποσοστό για τα γενικά έξοδα και το όφελος του εργολάβου ορίζε¬ 
ται σε 18% για όλες τις περιπτώσεις. 

Άρθρο 10. 

Παρεκκλίσεις. 

Οπου επιτρέπονται παρεκκλίσεις από τις κείμενες διατάξεις για την κατα¬ 
σκευή έργων της Τράπεζας της Ελλάδος εγκρϊνονται από την Επιτροπή Κτι¬ 
ρίων ή την Υποεπιτροπή Κτιρίων σύμφωνα με τις καταστατικές και οργανικές 
διατάξεις της Τράπεζας της Ελλάδος και μετά από γνώμη του Τεχνικού Συμ¬ 
βουλίου. 

, Άρθρο 11. 

Διεθνείς Διαγωνισμοί. 

Η διακήρυξη και η διεξαγωγή διεθνών διαγωνισμών για έργα που αφορά το 
παρόν διάταγμα εγκρϊνονται από την Επιτροπή Κτιρίων ή την Υποεπιτροπή 
Κτιρίων σύμφωνα με τις καταστατικές και οργανικές διατάξεις της Τράπεζας 
της Ελλάδος. 

Άρθρο 12. 

Αίτηση θεραπείας. 

1. Στις αιήσεις θεραπείας του αναδόχου που ασκούνται σύμφωνα με τις δια¬ 
τάξεις του άρθρου 12 του Ν. 1418/1984 αποφασίζει ο Διοικητής της Τράπε- 
ζας της Ελλάδος ύστερα από γνώμη του Τεχνικού Συμβουλίου. 

2. Οι αιήσεις θεραπείας απευθύνονται στο Διοικηή χωρίς να απαιτείται κοι¬ 
νοποίηση στον Υπουργό Περιβάλλοντος, Χωροταξίας και Δημοσίων Έργων. Οι 
αιήσεις αυτές κοινοποιούνται και στην υπηρεσία που έχει εκδώσει την προσβαλ¬ 
λόμενη πράξη. Αν η αίτηση υποβάλλεται για παράλειψη έκδοσης της πράξης, η 
κοινοποίηση γίνεται στη Διευθύνουσα Υπηρεσία. 

Άρθρο 13. 

Τελικές διατάξεις. 

1. Στα έργα της Τράπεζας της Ελλάδος των οποίων οι συμβάσεις διέπονται 
από διατάξεις προγενέστερες του Ν. 1418/1984 αποφασίζουν ή γνωμοδοτούν 
σύμφωνα με τις προγενέστερες αυτές διατάξεις τα όργανα που καθορίζονται με 
το παρόν διάταγμα. 

2. Τα θέματα που δεν ρυθμίζονται ειδικά με τις διατάξεις του παρόντος διέπο- 
νται από το Ν. 1418/1984 και τα προεδρικά διατάγματα και τις κανονιστικές 
αποφάσεις που εκδίδονται κατ’ εξουσιοδότησή του. 

Άρθρο 14. 

Έναρξη ισχύος. 

Η ισχύς του διατάγματος αυτού αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Στον Υπουργό Περιβάλλοντος, Χωροταξίας χαι Δημοσίων Έργων αναθέ¬ 
τουμε τη δημοσίευση χαι εκτελεση τον παρόντος διατάγματος. 

Αθήνα, 17 Αύγουστον 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

& ΔΗΜ. ΕΡΓΟΝ 

Γ. ΣΟΥΦΛΙ ΑΣ Σ. ΚΟΥΒΕΛΑΣ 

-ψ- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 439 

„ . . (3 > 

Τροποποίηση Προεδρικού Διατάγματος 56/89 «Οργανισμός της Υπηρεσίας 

Πολιτικής Αεροπορίας (ΥΠΑ) του Υπουργείου Μεταφορών και Επικοι¬ 
νωνιών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

Ι· Τις διατάξεις του Ν. 1558/85 (ΦΕΚ 137/Α/26.7.85) «Κυβέρνηση και 
Κυβερνητικά Όργανα» και ειδικότερα της παραγράφου 5 του άρθρου 24 σε συν¬ 
δυασμό με τις διατάξεις του άρθρου 2 του Ν. 51/75 (ΦΕΚ 125/Α/26.6.75) 
«περί αναδιοργανώσεως των Δημοσίων Πολιτικών Υπηρεσιών». 

2. Τις διατάξεις του Ν.Δ. 714/70 (ΦΕ& 238/Α/7.11.70) «περί ιδρύσεως 
Διευθϋνσεως Εναερίων Μεταφορών παρά τω Υπουργείω Συγκοινωνιών και Ορ- 
γανώσεως της Υπηρεσίας Πολιτικής Αεροπορίας», όπως τροποποιήθηκε με το 
Ν. 1340/83 (ΦΕΚ 35/Α/16.3.83). 

3. Το άρθρο 144 του Δημοσιοϋπαλληλικού Κώδικα (Π.Δ. 611/77). 

4. Την αριθ. 465/1989 γνωμοδότηση του Συμβουλίου της Επικράτειας με 
πρόταση Υπουργών Προεδρίας της Κυβέρνησης, Μεταφορών και Επικοινωνιών 
και του Υπουργού Οικονομικών, αποφασίζουμε: 

’Αρθρο 1. 

1. Εντάσσουμε τον Διεθνή Κρατικό Αερολιμένα Καλαμάτας, που αναφέρεται 
στην κατηγορία των Κρατικών Αερολιμένων της παρ. δ του άρθρου 26 του Π.Δ. 
56/89, στην κατηγορία των Κρατικών Αερολιμένων της παρ. γ’ του αυτού άρ¬ 
θρου. 

2. Η διάρθρωση και οι αρμοδιότητες του παραπάνω Αερολιμένα θα είναι οι 
οιναφερόμενες στο άρθρο 39 του Π.Δ. 56/89. 

Άρθρο 2. 

Στο άρθρο 96 του Π.Δ. 56/89 και μετά την παράγραφο 5, προστίθεται πα¬ 
ράγραφος 6, η οποία έχει ιος εξής: 

Οι υπάλληλοι του προσωρινού Κλάδου ΔΕ3 Τηλεπικοινωνιακών που είναι 
κάτοχοι πτυχίου αναγνωρισμένων Σχολών Εμπορικού Ναυτικού ή προαγωγι- 
κού διπλώματος Υπουργείου Εμπορικής Ναυτιλίας ή γενικού πτυχίου Ραδιοτη- 
λεγραφητή του Υπουργείου Μεταφορών και Επικοινωνιών, και μετά κρίση του 
Υπηρεσιακού Συμβουλίου, κατατάσσονται στον Κλάδο ΤΕ3 Τηλεπικοινωνια¬ 
κών και σε θέσεις που μεταφέρονται στον Κλάδο αυτόν από τον προσωρινό 
Κλάδο ΔΕ3 Τηλεπικοινωνιακών. Οι θέσεις αυτές μετά την αποχώρηση των 
υπαλλήλων που τις κατέχουν μεταφέρονται αυτοδίκαιους στον κλάδο ΔΕ7 Τε¬ 
χνικών και προσαυξάνουν τις θέσεις του Κλάδου αυτού. 

Άρθρο 3. 

Το άρθρο 103 του Π.Δ. 56/1989 αντικαθίσταται ως εξής: 

«Άρθρο 103. 

Απόσπαση Υπαλλήλων. 

1. Με την επιφύλαξη των διατάξεων του άρθρου 14 παραγρ. 1 έως και 5 του 
Ν. 1400/83 (ΦΕΚ 156/Α/24.10.83) «Τροποποίηση και συμπλήρωση υπαλ¬ 
ληλικών διατάξεων* επιτρέπεται η απόσπαση υπαλλήλων της ΥΠΑ σε υπηρε¬ 
σίες αυτής καθώς και σε Δημοτικά ή Κοινοτικά Αεροδρόμια, υπό τις προϋποθέ¬ 
σεις του άρθρου 144 του Υπαλληλικού Κώδικα (Π.Δ. 611/77). 

2. Ειδικότερα αποσπάσεις για διάστημα μέχρι τριών (3) μηνών, για κάλυψη 
εποχιακών ή άλλων αναγκών επιτρέπονται χωρίς γνωμοδότηση Υπηρεσιακού 
Συμβουλίου». 

Άρθρο 4. 

Η ισχύς του παρόντος διατάγματος αρχίζει από την δημοσίευσή του στην 
Εφημερίδα της Κυβερνήσεως. 


Στον Υπουργό Μεταφορών και Επικοινωνιών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 17 Αυγούατου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΘΑΝ. ΚΑΝΕΛΛΟΠΟΥΛΟΣ ΑΝΤ. ΣΑΜΑΡΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

ΑΠΟΦΑΣΕΙΣ 

(4) 

Εγκριση διάθεσης από τα υποκαταστήματα ξένων τραπεζών που λειτουργούν 
στην Ελλάδα κεφαλαίων προερχομένων από μη εξαχθέντα κέρδη για την 
απόκτηση ακινήτων προς στέγαση υπηρεσιών τους. 

(Συνεδρίαση 426/3.7.89 θέμα 11) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) την απόφαση ΝΕ 308/1/9.4.81 «περί καθορισμού γενικού κανόνος αξιο- 
ιολογήσεως αιτημάτων των εμπορικών τραπεζών δι’ έγκρισιν αγοράς υπ’ αυ¬ 
τών ακινήτων προς στέγασιν υποκαταστημάτων, θυρίδων ή υπηρεσιών των», 
όπως ισχύει, 

β) την σκοπιμότητα παροχής στα υποκαταστήματα των ξένων τραπεζών 
στην Ελλάδα της ευχέρειας διάθεσης κεφαλαίων τους για απόκτηση ακινήτων 
προς στέγαση υπηρεσιών τους, 

Τ) οχετικά αιτήματα ενδιαφερομένων τραπεζών, αποφάσισε: 

Επιτρέπεται στα υποκαταστήματα ξένων τραπεζών στην Ελλάδα που δεν 
έχουν εισαγάγει και δραχμοποιήσει συνάλλαγμα σύμφωνα με την απόφαση ΝΕ 
301/3/12.2.81 (σήμερα δρχ. 2.000 εκατ.) να διαθέτουν κεφάλαια προερχό¬ 
μενα από μη εξαχθέντα κέρδη τους για την αγορά ακινήτων προς στέγαση υπη¬ 
ρεσιών τους χωρίς να απαιτείται ειδική κατά περίπτωση έγκριση της Τράπεζας 
της Ελλάδος. 

Αιτήσεις τραπεζών για αγορά ακινήτων που έχουν υποβληθεί, καλύπτονται 
με την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ Ο ΓΡΑΜΜΑΤΕΑΣ ΤΑ ΜΕΛΗ 

Ακριβές αντίγραφο 
Αθήνα, 11 Αυγοϋστου 1989 

Ο Γραμματέας 
Η. ΚΥΡΙΑΚΑΝΤΩΝΑΚΗΣ 

-♦- 

(5) 

Επανεξαγωγή κεφαλαίων σε συνάλλαγμα που εισάγονται από αλλοδαπές επι¬ 
χειρήσεις για την κάλυψη ταμειακών αναγκών τους σχετικών με την εκτέ¬ 
λεση έργων που αναλαμβάνουν στην Ελλάδα. 

(Συνεδρίαση 426/3.7.89, θέμα 13) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη αιτήματα αλλοδαπών επιχειρήσεων, οι οποίες αναλαμβά¬ 
νουν έργα στην Ελλάδα, σχετικά με την παράταση της προθεσμίας επανεξαγω- 
γής κεφαλαίων σε συνάλλαγμα που έχουν εισαγάγει βάσει ειδικών εγκρίσεων, 
προς ταμειακή διευκόλυνσή τους, αποφάσισε τα ακόλουθα: 

Επιτρέπεται η χορήγηση από την Τράπεζα της Ελλάδος, μετά την υποβολή 
των κατά την κρίση της δικαιολογητικών από τα οποία να προκύπτει η αυθεντι¬ 
κότητα των συναλλαγών, του αναγκαίου συναλλάγματος σε αλλοδαπές εται¬ 
ρείες για την επανεξαγωγή ατάκως κεφαλαίων σε συνάλλαγμα που εισάγουν 
για την κάλυψη ταμειακών αναγκών τους, σχετικών με την εκτέλεση έργων που 
αναλαμβάνουν στην Ελλάδα. 

Κεφάλαια εξωτερικού της πιο πάνω κατηγορίας που έχουν εισαχθεί με ειδι¬ 
κές εγκρίσεις των αρμοδίων Αρχών μπορούν να επανεξαχθούν και μετά την πα¬ 
ρέλευση της προθεσμίας που καθορίστηκε από τις ειδικές κατά περίπτωση απο¬ 
φάσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ Ο ΓΡΑΜΜΑΤΕΑΣ ΤΑ ΜΕΛΗ 

Ακριβές αντίγραφο 
Αθήνα, 11 Αυγούατου 1989 

Ο Γραμματέας 
Η. ΚΥΡΙΑΚΑΝΤΩΝΑΚΗΣ 

( 6 ) 

Έγκριση χορήγησης από την Τράπεζα Νοιίοηοΐ ^ββΙιηίιΐδΙεΓ της προβλεπόμε- 
νηςαπό την ΠΔ/ΤΕ 1190/4.12.87 καταβολής μετρητών προς τους κατό¬ 
χους των πιστωτικών καρτών που εκδίδονται και αντιπροσωπεύονται από 
την Εθνική Τράπεζα της Ελλάδος. 

(Συνεδρίαση 427/31.7.89, θέμα 7) 

ΤΡΑ Π ΕΖ Α ΤΗΣ ΕΛΛΑΑΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) την ΠΔ/ΤΕ 1190/4.12.87 (παρ. 2) και 

β) το από 5.7.89 (ΑΠ 1838) σχετικό αίτημα της τράπεζας Νοίΐοηοΐ 1^68- 
Ιηώΐ8ΐ6Γ, αποφάσισε τα ακόλουθα: 

Επιτρέπεται η καταβολή από την τράπεζα Νοίίοηοΐ \Ε68ΐπώΐ8ΐ6Γ μετρητών 
μέχρι του προβλεπόμενου ανώτατου κατ’ άτομο ορίου (σήμερα δρχ. 20.000 το 
μήνα, ΠΔ/ΤΕ 1190/4.12.87, παρ. 2) σε κατόχους των πιστωτικών καρτών 
που εκδίδονται και αντιπροσωπεύονται από την Εθνική Τράπεζα της Ελλάδος 

(ΕΘΝΟΚΑΡΤΑ, ΜΑ5ΤΕΚ0ΑΙΠ), ΕΙίΚΟΟΑΚϋ, Α00Ε53,1.Ο.Β.) με άμεση 
χρέωση του λογαριασμού της Εθνικής Ανωνύμου Εταιρείας Διοίκησης και Ορ¬ 
γάνωσης που τηρείται στην εν λόγω τράπεζα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ Ο ΓΡΑΜΜΑΤΕΑΣ ΤΑ ΜΕΛΗ 
Ακριβές αντίγραφο 
Αθήνα, 16 Αυγούστου 1989 

Ο Γραμματέας 
I. ΒΛΑΧΑΒΙΟΛΟΣ 

-♦- 

(7) 

Έγκριση λειτουργίας υποκαταστήματος της Τράπεζας Κρήτης στη Λειβαδιά 
και θυρίδας Συναλλαγών στην Αράχωβα. 

(Συνεδρίαση 427/31.7.89, θέμα 17) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) την απόφαση ΝΕ 114/17/13.3.76, με την οποία, μεταξύ άλλων, εγκρί- 
ίθηκε η ίδρυση και λειτουργία υποκαταστήματος της Τράπεζας Κρήτης στην 
Αράχωβα το οποίο άρχισε να λειτουργεί από 27.3.78, 

β) την απόφασή της 356/12/22.5.87 με την οποία εγκρίθηκε η ίδρυση θυ¬ 
ρίδων συναλλαγών σε τόπους επιλογής της και βάσει της οποίας λειτούργησε 
θυρίδα συναλλαγών στη Λειβαδιά από 25.7.88, 

γ) τα 1459/2.6.89 και 565/27.7.89 (ΑΠ 1529, 2005) έγγραφα της 
Τράπεζας Κρήτης, αποφάσισε: 

Να εγκρίνει την προαγωγή σε υποκατάστημα της θυρίδας συναλλαγών Λει¬ 
βαδιάς και την αντίστοιχη υποβάθμιση του υποκαταστήματος Αράχωβας σε θυ¬ 
ρίδα συναλλαγών. 

Η Τράπεζα Κρήτης έχει υποχρέωση μέσα σε δεκαπέντε (15) ημέρες από την 
έναρξη λειτουργίας με τη νέα μορφή των ανωτέρω μονάδων να την αναγγείλει 


στην Τράπεζα της Ελλάδος (Διευθύνσεις: Νομισματικής Πολιτικής και Τραπεζι¬ 
κών Εργασιών, Γενικής Επιθεώρησης Τραπεζών, Ελέγχου για την Εφαρμογή 
Συναλλαγματικών Κανόνων). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ Ο ΓΡΑΜΜΑΤΕΑΣ ΤΑ ΜΕΛΗ 
Ακριβές αντίγραφο 
Αθήνα, 16 Αυγούστου 1989 

Ο Γραμματέας 
Η. ΚΤΡΙΑΚΑΝΤΩΝΑΚΗΣ 


Συμπλήρωση της απόφασης ΤΠ 187/1/19.10.78, όπως ισχύει, «περί τραπε¬ 
ζικών εργασιών εις ελεύθερον συνάλλαγμα μετά ναυτιλιακών επιχειρή¬ 
σεων». 

(Συνεδρίαση 427/31.7.89, θέμα 26) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 


Αφού έλαβε υπόψη: 

α) την απόφαση ΤΠ 187/1/19.10.78, όπως ισχύει, με την οποία έχει επι- 
τραπεί, μεταξύ άλλων, στις εξουσιοδοτημένες για τη διενέργεια πράξεων επί συ¬ 
ναλλάγματος τράπεζες να δέχονται καταθέσεις πάσης φύσεως σε συνάλλαγμα 
εκ μέρους των ημεδαπών ναυτιλιακών επιχειρήσεων και ναυτικών γραφείων 
διαχειρίσεως πλοίων, με την προϋπόθεση ότι εκμεταλλεύονται πλοία που πραγ¬ 
ματοποιούν έσοδα σε ελεύθερο συνάλλαγμα μη υποχρεωτικά εκχωρητέο, καθώς 
και αλλοδαπών ναυτιλιακών ή αμέσους συνδεόμενων με τη ναυτιλιακή δραστη¬ 
ριότητα εταιρειών που ασκούν τη δραστηριότητά τους εντός ή εκτός Ελλάδος, 

β) το 4701/13.7.89 έγγραφο της Τράπεζας της Ελλάδος (Διεύθυνση Νομι¬ 
κών Τπηρεσιών), 

γ) τη σκοπιμότητα επέκτασης της εφαρμογής των διατάξεων της πιο πάνω 
απόφασης και στις αλιευτικές επιχειρήσεις, αποφάσισε: 

Να συμπληρώσει την απόφαση ΤΠ 187/I/19.10.78 (παρ. Α/1) και να κα¬ 
θορίσει τα ακόλουθα: 

Επιτρέπεται στις εξουσιοδοτημένες για τη διενέργεια πράξεων επί συναλλάγ¬ 
ματος τράπεζες να δέχονται καταθέσεις σε συνάλλαγμα σύμφωνα με τους όρους 
και προϋποθέσεις της πιο πάνω απόφασης (ΤΠ 187/I/19.10.78 όπως ισχύει) 
και εκ μέρους των αλιευτικών επιχειρήσεων που εκμεταλλεύονται πλοία που 
αλιεύουν σε διεθνή ύδατα και πραγματοποιούν έσοδα σε ελεύθερο συνάλλαγμα 
μη υποχρεωτικά εκχωρητέο. 

Κατά τα λοιπά η απόφαση ΤΠ 187/1/19.10.78, όπως ισχύει, παραμένει 
αμετάβλητη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ Ο ΓΡΑΜΜΑΤΕΑΣ ΤΑ ΜΕΛΗ 
Ακριβές αντίγραφο 
Αθήνα, 17 Αυγούστου 1989 

Ο Γραμματέας 
Η. ΚΤΡΙΑΚΑΝΤΩΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΙΤΑΘΕΙΟ 



